
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 257
                                                           din 29 noiembrie 2018
privind folosința cu titlu gratuit a sălii de sport a Școlii Gimnaziale „Aurel Mosora” Sighișoara, 
de către Asociația „Club Sportiv Hara Sighișoara”

 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.662/08.11.2018, calitate conferită de prevederile art.  33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa, înregistrată la Municipiul Sighișoara cu nr. 30.947/01.11.2018, prin care Asociația „Club Sportiv Hara Sighișoara”, reprezentată legal prin împuternicit Mihoc Costel, solicită acordarea, cu titlu gratuit, în perioada ianuarie – iunie 2019, a sălii de sport a Școlii Gimnaziale „Aurel Mosora” Sighișoara, necesară în vederea efectuării de către copiii înscriși la clubul sportiv a antrenamentelor;

Având în vedere adresa nr. 3.374/09.11.2018 a Școlii Gimnaziale „Aurel Mosora” Sighișoara, înregistrată la Municipiul Sighișoara cu nr. 32.040/13.11.2018, prin care se aduce la cunoștință disponibilitatea sălii de sport a școlii în zilele de luni, marți, joi și vineri, între orele 17 – 19;
Având în vedere că sportul contribuie la sănătatea şi dezvoltarea armonioasă a tinerilor; 

Având în vedere că prin susținerea copiilor care practică un anumit sport și prin ajungerea acestora la performanță și participarea la concursuri naționale și/sau internaționale, numele Sighişoarei se face auzit în contexte pozitive, de natură să aducă un beneficiu de imagine foarte greu de obţinut prin alte instrumente, mult mai costisitoare, de marketing;

Având în vedere prevederile art. 858 – 870, art. 874 și art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, Legea educaţiei fizice şi a sportului, cu modificările şi completările ulterioare și cele ale Hotărârii Guvernului nr. 884/20012 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;

Având în vedere şi Raportul de specialitate comun nr. 31.660/08.11.2018 al Arhitectului Șef și al Direcţiei Administrarea Patrimoniului, prin care se propune şi se justifică folosința cu titlu gratuit a sălii de sport a Școlii Gimnaziale „Aurel Mosora” Sighișoara, de către Asociația „Club Sportiv Hara Sighișoara”, pentru efectuarea antrenamentelor sportive ale copiilor înscriși la clubul sportiv, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, alin. (5) lit. ”a”, alin. (6) lit. ”a” pct. 6,  alin. (9), art. 45 alin. (3), art. 115 alin. (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. (1) Se aprobă folosinţa cu titlu gratuit a sălii de sport a Școlii Gimnaziale „Aurel Mosora” Sighișoara, de către Asociația „Club Sportiv Hara Sighișoara”, în perioada ianuarie – iunie 2018, pentru efectuarea antrenamentelor sportive ale copiilor înscriși la clubul sportiv.

(2) Antrenamentele vor avea loc în zilele de luni, marți, joi și vineri ale săptămânii, între orele 17 - 19, astfel încât să nu perturbe activitatea desfășurată de şcoală.
Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului, Școala Gimnazială „Aurel Mosora” Sighișoara și Asociația „Club Sportiv Hara Sighișoara”.
Art. 3. Prin grija Secretarului Municipiului Sighişoara, doamna Anca Bizo, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

      Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Școala Gimnazială „Aurel Mosora” Sighișoara;

  1 ex. Asociația Sportivă „Hara Club Sighișoara”.
  11 ex.
  C.A.B.                     
